In seina zwoatn Lemshälftn håt si da Pettenkofer de Epidemiologie gnauer ogschaut. Im Gengsatz zu seina friaran Arbat, ham de Untersuchungen heit nur no an historischn Wert. Pettenkofer woit oafach net glam, das de Cholera, de 1854  z'Minga gwen is, nur vo am winzign Errega ausglöst worn waar, den ma ned amoi mim Aug seng ko, sondern håt gmoant das ma a Obacht gem muass mit da Boden- und da Grundwassabeschaffenheit. (vgl. Untersuchungen und Beobachtungen üba de Verbreitung vo da Cholera, 1855) Im Zsammahang mit da berühmten Diskussion, de dann und wann a bissal unguat worn is, weil da Robert Koch mit am Tisch gsessn is, der bekanntaweis ja a ned ganz deppert gwen is. 1892 håt da Pettenkofer sogar a baar Kulturn vo de Cholera-Bakterien gessn, wås eahm nix do håt, aber spada håt eahm genau de saudumme Angwohnheit mit de Typhusviren as Lem kost.